́ніемъ твои́мъ пу́ть на нб҃са̀ ро́ду человѣ́ческому ѡбнови́вый, ѿто́ргни мя̀ ѿ су́етныхъ и душетлѣ́нныхъ бла̂гъ земны́хъ, и сотвори́ мя гѡ́рняя му́дрствовати, я́кѡ да не ктому̀ себѣ̀ живя̀ и угожда́я, но тебѣ̀ гдс̑у и бг҃у моему̀ служя̀ и рабо́тая, сподо́бленъ бу́ду лице́мъ къ лицу̀ тя̀ искупи́теля моего̀ ви́дѣти, за прія́тіе сме́рти крс̑тныя сла́вою и че́стію вѣнча́нна, и ѡдесну́ю вели́чествія твоегѡ̀, со арха̂гг҃лы и а́гг҃лы и со всѣ́ми искупле́нными тобо́ю предстоя̀, возда́мъ тѝ сла́ву и поклоне́ніе, со ѻц҃е́мъ и ст҃ы́мъ дх҃омъ, во вѣ́ки вѣкѡ́въ